Műhóval pályáznak téli olimpiára a kínaiak | 24.hu
Műhóval pályáznak téli olimpiára a kínaiak
2015. 06. 23. 17:13	Semmiféle problémát nem okoz a 2022-es téli olimpia megrendezésére pályázó Peking számára, hogy a síversenyek megtartásához műhó használatára kényszerül.	Az állásfoglalás abban a dokumentumban olvasható, amelyet bő egy hónappal az ötkarikás játékok helyszínéről szóló NOB-döntés előtt a kínai szervezők hoztak nyilvánosságra egy szakértőkből álló munkacsoport jelentése alapján. A jelentésben a két legnagyobb versenyhelyszínt tervező Vej Csing-hua leszögezte: a térségben jellemző hideg és száraz tél tökéletesen alkalmas arra, hogy remek minőségű pályákat készítsenek műhóból.
“Semmi problémát nem fog okozni, hogy vízből kell havat előállítanunk” – hangsúlyozta a kínai szakember. Peking egyetlen riválisa, a kazah Almati saját pályázatának egyik erősségeként emelte ki a “valódi téli körülményeket természetes hóval”. A Nemzetközi Olimpiai Bizottság (NOB) szemlebizottságának június elején nyilvánosságra hozott értékelése – amely a helyszíni vizitek alapján készült – nem rangsorolt a két pályázó, Almati és Peking között, de a kínai főváros rendezése mellett hozott fel több érvet. A dokumentum a pekingi pályázat hibái között említette a légszennyezettséget és azt, hogy a Szungsan Nemzeti Parkhoz közeli területen rendeznék az alpesisí- és a bobversenyeket, ami környezetvédelmi szempontból problémákat vet fel. A fedettpályás versenyeknek otthont adó Peking és a síversenyek helyszínei közötti 200 kilométeres távolságot 50 perc alatt lehet majd megtenni az épülő gyorsvasút segítségével, ráadásul a kínai pályázat hangsúlyt fektet arra, hogy az északi régió 300 millió fős lakosságával megismertesse a téli sportokat.
téli olimpia 2022
Legfrissebb videó mutasd mind Az új Közgép Mórahalomnál sem tudott veszíteni: 6 milliárdért épít Szíjj László cége
Programozó lányok tényleg léteznek!
A Django Girls Budapest legutóbbi meetupján arról beszélgettünk a résztvevőkkel, hogy hogyan kerültek be a programozás világába és nőként hogyan állják meg a helyüket ezen a területen.	László Viktória
Külföld	Egyre többen adagolják túl magukat heroinnal a gyerekeik mellett
Üzleti tippek	Placcsant a brit spermabank, nem mentek a férfiak
Külföld	Nem mindig készül Trump-ellenes film, de ha igen, akkor Trump egyetért a rendezőjével
Foci	Pikáns csata vár Dárdaiékra a Német Kupában
Messi: Büszkévé tesz, hogy országomat képviselhetem	×